**П Р О Г Р А М**

**ЈАВНЕ РАСПРАВЕ ПОВОДОМ НАЦРТА ЛОКАЛНОГ АКЦИОНОГ ПЛАНА ЗА СОЦИЈАЛНО УКЉУЧИВАЊЕ РОМА И РОМКИЊА У ОБЛАСТИ СТАНОВАЊА У ОПШТИНИ БЕОЧИН ЗА ПЕРИОД ОД 2025. ДО 2027. ГОДИНЕ**

**1.** Овим Програмом утврђује се начин спровођења, место и време трајања јавне расправе о Нацрту **Локалног акционог плана за социјално укључивање Рома и Ромкиња у области становања у општини Беочин за период од 2025. до 2027. године** (у даљем тексту: Нацрт ЛАП-а).

Овим Програмом утврђује се и ток јавне расправе, као и извештавање о спроведеној јавној расправи о Нацрту ЛАП-а.

**2.** Јавна расправа о Нацрту ЛАП-а ће трајати **15** (петнаест) **дана**, **у периоду од 5.2.2025. године до 19.2.2025. године**, закључно **до 15,00 часова.**

У току трајања јавне расправе одржаће се Отворени састанак са заинтересованим грађанима, удружењима грађана, привредницима и средствима јавног обавештавања у Великој сали Скупштине општине Беочин, Светосавска 25, **дана 18.2.2025. године са почетком у 10,00 часова**.

Јавну расправу ће спроводити Одељење за имовинске, опште и заједничке послове Општинске управе општине Беочин.

**3.** Од Јавне расправе се очекује да подстакне ширу јавност и стручњаке да се укључе у процес расправе и дају конкретне предлоге, мишљења и коментаре на Нацрт ЛАП-а.

**4.** Учесници у јавној расправи су представници општине Беочин, грађани, удружења грађана, стручна јавност, као и друге заинтересоване стране.

**5.** У току трајања Јавне расправе сва заинтересована лица и организације своје предлоге, примедбе и сугестије на Нацрт ЛАП-а достављају Одељењу за имовинске, опште и заједничке послове Општинске управе општине Беочин, Беочин ул. Светосавска бр. 25, **најкасније до 19.2.2025. године, закључно до 15,00 часова**. Предлози, примедбе и сугестије могу да се доставе и електронским путем на адресу: ismet.ademovski@beocin.ls.gov.rs или поштом на адресу: Општина Беочин, Светосавска 25, са напоменом: “За јавну расправу о Нацрту Локалног акционог плана за социјално укључивање Рома и Ромкиња у области становања у општини Беочин за период од 2025. до 2027. године“.

**Предлози, примедбе и сугестије се подносе на прописаном обрасцу.**

**6**. По окончању јавне расправе Одељење за имовинске, опште и заједничке послове Општинске управе општине Беочин ће анализирати све предлоге, сугестије и мишљења на Нацрт ЛАП-а примљене у писаној форми у току трајања Јавне расправе, након чега ће о спроведеној јавној расправи сачинити извештај .

**Извештај о току јавне расправе се објављује на званичном сајту општине Беочин.**

**7**. Овај програм објавиће се заједно са позивом за јавну расправу и Нацртом ЛАП-а и прописаним обрасцем за предлоге, примедбе и сугестије на званичном порталу општине Беочин **www.beocin.rs**.